internet vaartha 139 Views
రూ.1486 కోట్లకు వృద్ధి
న్యూఢిల్లీ : చిన్నకార్ల తయారీ దిగ్గజం మారుతిసుజుకి ఇండియా తొలిత్రైమాసికం నికరలాభాలు 23శాతం పెరిగి రూ.1486 కోట్లకు చేరాయి. నికర అమ్మకాల పరంగా చూస్తే 12శాతం పెరిగి 14,654 కోట్లకు చేరినట్లు కంపెనీ ప్రకటించింది. కొత్త మోడళ్ల విడుదల, ఎక్కువ విక్రయాలు వంటివి ప్రతికూల పరిస్థితులను అధిగమిం చాయని విదేశీమారకద్రవ్య విలువలపరంగా కూడా భారత్‌లోని మారుతిసుజుకి లాభాలను పెంచిందని నిపుణుల అంచనా. తక్కువ ముడివనరుల ధరలు, నిరర్ధక ఆస్తుల నిర్వహణ ఆదాయవనరులు పెరగడం కూడా కీలకం అయింది. ఈ త్రైమా సికంలో నికర విక్రయాలు 12శాతం పెరిగి 14,654 కోట్ల రూపాయలకు చేరింది. కంపెనీ స్టాక్‌ ధరల పరంగా చూస్తే 2.30 గంటలకు నిలకడగా ఉంది. 4535 రూపా యల వద్ద ట్రేడింగ్‌ ముగిసింది. కార్ల మార్కెట్‌లో 47శాతం వాటా ఉన్న మారుతి మొత్తంగా చూస్తే 3,48,443 యూనిట్లు విక్రయించినట్లు ప్రకటించింది. 2.1శాతం గత ఏడాదికంటే ఎక్కువ విక్రయించింది. దేశీయ మార్కెట్‌లో 3,22,340 యూనిట్లు విక్రయించింది. 5.4శాతం విక్రయాలు పెరిగాయి. ఎగుమతుల పరంగా కూడా 26,103 యూనిట్లు ఉన్నాయి. మొదటి, రెండునెలల్లో వృద్ధి ఈ త్రైమాసికంలో 10.2శాతంగా ఉంది. అయితే కంపెనీ ఈ త్రైమాసికంలోనే కొంత ఉత్పత్తి కూడా దెబ్బతిన్నది. సుబ్రోస్‌ వద్ద అగ్నిప్రమాదం కారణంగా కొంత విడిభాగాల సరఫరాలో జాప్యం ఉత్పత్తిని దెబ్బతీసింది. సుబ్రోస్‌ నుంచి ఎసియూనిట్లను కంపెనీ కొనుగోలుచేస్తోంది. కంపెనీ ఈ ఆర్థిక సంవత్సరంలోనే ఈ నష్టాన్ని రికవరీ చేసుకోవాలని భావిస్తోంది.